שום דבר לא נדבק לבוס המאפיה ג'ון גוטי
שחמק מדין במשך שנים על ידי מתן שוחד ואיומים על חייהם של מושבעים ועדים.
זה זיכה אותו בשם דון טפלון
על שם אחד החומרים החלקלקים ביותר על כדור הארץ.
טפלון היה מצוי בחליפות החלל שחברי צוות אפולו לבשו בנחיתה על הירח,
בצינורות ובשסתומים שהיו בשימוש בפרוייקט מנהטן,
ואולי במטבח שלכם כציפוי המונע הידבקות על מחבתות ותבניות אפייה של עוגיות.
אז מה הוא המוצק החלקלק הזה, ולמה שום דבר לא נדבק אליו?
טפלון הוא שם מותג לפוליטטרפלואורואתילן,
או PTFE.
ב-1938 נתקל בו במקרה כימאי אמריקאי בן 27
בשם רוי פלנקט
בזמן שהוא ניסה לפתח נוזל קרור לא רעיל עבור דופונט,
חברת כימיקלים.
החומר הלבן המוזר שנוצר בתוך מיכל המעבדה שלו
היה בלתי פעיל כימית,
כלומר, הוא לא הגיב עם חמרים אחרים.
והיה לו גם מקדם חיכוך ממש נמוך,
מה שגרם לחמרים אחרים להחליק ממנו מיד.
תכונותיו של הטפלון הופכות אותו למושלם כשנדרש חומר חלקלק,
עמיד כימית,
ודוחה מים,
מה שאומר שיש לו הרבה שימושים.
הוא יכול להמצא בכל מקום,
כציפוי של מעילי גשם,
במייסבים כדוריים תעשייתיים,
מפרקים מלאכותיים,
לוחות אלקטרוניים,
ואפילו בגג דמוי הרי הרוקי של שדה התעופה הבינלאומי של דנבר.
התכונות יוצאות הדופן של PTFE מגיעות מהמבנה המולקולרי שלו.
הוא פולימר,
מה שאומר שהוא עשוי משרשראות ארוכות של יחידות חוזרות של אטומים הקשורים בינהם.
שרשרת PTFE מורכבת בבסיסה מאטומי פחמן,
כל אחד מהם מחובר לשני פלואורים.
אטומי הפלואור מקיפים את הפחמן כמו שריון,
המקיף בספירלה את השרשרת,
והקשר בין הפחמן לפלואור הוא הדוק במיוחד.
כמו זוג אוהבים המרוכז רק בעצמו ומתעלם מהסביבה,
פחמן ופלואור מגיבים האחד עם השני באופן כל כך חזק
שלכוחות הבין מולקולריים הרגילים שעוזרים לחומרים להדבק יחד
אין סיכוי נגדם.
אפילו רגלי השממית הידועות בדביקותן בדרך כלל לא יכולות לבסס אחיזה בחומר זה.
אבל רגע אחד!
אם PTFE לא נדבק לכלום,
אז איך זה יתכן שהוא מחובר כל כך חזק למשהו כמו מחבת?
שיטה אחת כוללת הפצצת המחבת בחול
או צריבתה עם כימיקלים כדי לעשותה מחוספסת.
לאחר מכן, מורחים צבע יסוד מיוחד, הפועל כמו דבק.
ההרכב המדוייק שלו הוא סוד מסחרי שנשמר על ידי כל יצרן.
ולבסוף PTFE נוזלי מותז על המחבת
המחוממת לכ-425 מעלות צלזיוס.
השכבות אז מתקשות לציפוי אחיד וחלקלק.
כשאתם מטגנים מאוחר יותר ביצים במחבת מצופה PTFE,
קשרי הפחמן-פלואור ההדוקים במיוחד
פשוט מתעלמים ממולקולות המים, השומן והחלבון בביצים.
ללא תגובות אלו,
האוכל פשוט מחליק בלי להדבק.
אתם אולי תוהים אם זה בטוח לבשל במחבת מצופה PTFE,
התשובה היא כן, אם אתם זהירים.
PTFE הוא יציב בטמפרטורות מתונות, בהן אתם משתמשים כדי לבשל ביצים או דגים,
אבל מעל ל-260 מעלות צלזיוס, הוא מתחיל להתפרק,
וחימום נוסף ישחרר אדים שיכולים לגרום לכם לבחילה.
מחבת ריקה יכולה להגיע ל-260 מעלות במהירות כשהיא על חום גבוה,
אבל רוב המטבחים מאווררים מספיק כדי לפזר את האדים.
אנשים חשבו גם שצריכה בלתי מכוונת של PTFE
שהתקלף ממחבת שרוטה היא מסוכנת לבריאות,
אבל הקונצנזוס הנוכחי הוא שזה לא מזיק.
בגלל ש PTFE לא מגיב כל כך טוב עם כימיקלים אחרים,
סבורים שגם בגופכם הוא לא יתפרק.
האם זה בטוח לייצר טפלון, זה כבר סיפור אחר.
דופונט וחברת הבת שלה כמורס
עכשיו עומדות בפני תביעות בשווי מליוני דולרים.
הן מואשמות בזיהום סביבתי במשך עשורים
וחשיפה של עובדים וקהילות מקומיות
לסיכונים בריאותייים שקשורים בכימיקל רעיל הנקרא PFOA.
הכימיקל הזה מעורב ביצור הטפלון.
ובנוגע לג'ון גוטי,
ב 1992, בוס המאפיה הורשע סוף סוף בחמישה מעשי רצח,
ובמספר אישומים אחרים.
זה גרם לראש ה FBI בניו יורק להכריז,
"הטפלון נעלם.
הדון מכוסה בוולקרו, וכל האישומים נדבקו."